CELEX: 32004D0010(01)
Language: el
Date: 2004-04-23 00:00:00
Title: Αποφαση της Eυρωπαϊκης Kεντρικης Tραπεζας της 23ης Απριλίου 2004 σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (ΕΚΤ/2004/10)

9.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 205/19
            
         
      ΑΠΟΦΑΣΗ ΤΗΣ EΥΡΩΠΑΪΚΗΣ KΕΝΤΡΙΚΗΣ TΡΑΠΕΖΑΣ
   
   της 23ης Απριλίου 2004
   σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες
   (ΕΚΤ/2004/10)
   (2004/507/ΕΚ)
   ΤΟ ΓΕΝΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 48,
   Εκτιμώντας τα ακόλουθα:
   
               (1)
            
            
               Η απόφαση ΕΚΤ/2003/19, της 18ης Δεκεμβρίου 2003, σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (1), καθόρισε το ποσοστό της εγγραφής στο κεφάλαιο της Ευρωπαϊκής Κεντρικής Τράπεζας (ΕΚΤ), το οποίο οι εθνικές κεντρικές τράπεζες (ΕθνΚΤ) των κρατών μελών που την 1η Ιανουαρίου 2004 δεν θα είχαν υιοθετήσει το ευρώ όφειλαν να καταβάλουν την 1η Ιανουαρίου 2004 ως συμβολή στις δαπάνες λειτουργίες της ΕΚΤ.
            
         
               (2)
            
            
               Ενόψει της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, καθώς και του γεγονότος ότι οι αντίστοιχες ΕθνΚΤ αυτών καθίστανται μέρος του Ευρωπαϊκού Συστήματος Κεντρικών Τραπεζών (ΕΣΚΤ) την 1η Μαΐου 2004, η απόφαση ΕΚΤ/2004/5, της 22ας Απριλίου 2004, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2), καθορίζει, με ισχύ από 1ης Μαΐου 2004, τις σταθμίσεις που αποδίδονται σε κάθε ΕθνΚΤ, που την 1η Μαΐου 2004 αποτελεί μέρος του ΕΣΚΤ, στην κλείδα κατανομής για την εγγραφή στο κεφάλαιο της ΕΚΤ (εφεξής «σταθμίσεις στην κλείδα κατανομής» και «κλείδα κατανομής» αντίστοιχα).
            
         
               (3)
            
            
               Το εγγεγραμμένο κεφάλαιο της ΕΚΤ θα ανέρχεται σε 5 564 669 247,19 ευρώ από την 1η Μαΐου 2004.
            
         
               (4)
            
            
               Η διευρυμένη κλείδα κατανομής απαιτεί την έκδοση νέας απόφασης της ΕΚΤ που να καταργεί την απόφαση ΕΚΤ/2003/19 από την 1η Μαΐου 2004 και να καθορίζει το ποσοστό της εγγραφής στο κεφάλαιο της ΕΚΤ, το οποίο οι ΕθνΚΤ των κρατών μελών που δεν θα έχουν υιοθετήσει το ευρώ έως την 1η Μαΐου 2004 (εφεξής «μη συμμετέχουσες ΕθνΚΤ») θα πρέπει να καταβάλουν την 1η Μαΐου 2004.
            
         
               (5)
            
            
               Λαμβανομένου υπόψη του άρθρου 3.3 του εσωτερικού κανονισμού του γενικού συμβουλίου της Ευρωπαϊκής Κεντρικής Τράπεζας οι διοικητές της Česká národní banka, της Eesti Pank, της Κεντρικής Τράπεζας της Κύπρου, της Latνijas Banka, της Lietuνos bankas, της Magyar Nemzeti Bank, της Bank Ċentrali ta’ Malta/Central Bank of Malta, της Narodowy Bank Polski, της Banka Sloνenije και της Národná banka Sloνenska είχαν την ευκαιρία να υποβάλουν παρατηρήσεις σχετικά με την παρούσα απόφαση πριν από την έκδοση αυτής,
            
         ΑΠΟΦΑΣΙΖΕΙ:
   Άρθρο 1
   Ύψος και τρόπος καταβολής κεφαλαίου
   Kάθε μη συμμετέχουσα ΕθνΚΤ καταβάλλει το 7 % της εγγραφής της στο κεφάλαιο της ΕΚΤ την 1η Μαΐου 2004. Συνεπώς, λαμβανομένων υπόψη των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2004/5, κάθε μη συμμετέχουσα ΕθνΚΤ καταβάλλει την 1η Μαΐου 2004 το ποσό που αναγράφεται παραπλεύρως της επωνυμίας της στον πίνακα που ακολουθεί:
   
               (σε ευρώ)
            
         
               Μη συμμετέχουσα ΕθνΚΤ
            
            
                
            
         
               Česká národní banka
            
            
               5 680 859,54
            
         
               Danmarks Nationalbank
            
            
               6 101 159,01
            
         
               Eesti Pank
            
            
               694 915,90
            
         
               Κεντρική Τράπεζα της Κύπρου
            
            
               506 384,90
            
         
               Latvijas Banka
            
            
               1 160 010,95
            
         
               Lietuνοs bankas
            
            
               1 723 656,30
            
         
               Magyar Nemzeti Bank
            
            
               5 408 190,75
            
         
               Bank Ċentrali ta’ Malta/Central Bank of Malta
            
            
               252 023,87
            
         
               Narodowy Bank Polski
            
            
               20 013 889,41
            
         
               Banka Slοvenije
            
            
               1 302 967,30
            
         
               Národná banka Slοvenska
            
            
               2 783 948,38
            
         
               Sveriges Riksbank
            
            
               9 400 451,41
            
         
               Bank of England
            
            
               56 022 530,23
            
         Άρθρο 2
   Αναπροσαρμογή καταβεβλημένου κεφαλαίου
   1.   H Danmarks Nationalbank, η Sνeriges Riksbank και η Bank of England έχουν ήδη καταβάλει το 5 % του μεριδίου τους στο εγγεγραμμένο κεφάλαιο της ΕΚΤ, ως είχε έως την 30ή Απριλίου 2004, βάσει της απόφασης ΕΚΤ/2003/19. Λαμβανομένου υπόψη του γεγονότος αυτού, καθεμία από αυτές είτε μεταβιβάζει ένα συμπληρωματικό ποσό στην ΕΚΤ, είτε λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1.
   2.   Κάθε μία από τις λοιπές μη συμμετέχουσες ΕθνΚΤ μεταβιβάζει στην ΕΚΤ το ποσό που αναγράφεται παραπλεύρως της επωνυμίας της στον πίνακα του άρθρου 1.
   3.   Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με τις λεπτομερείς διατάξεις που καθορίζονται στην απόφαση ΕΚΤ/2004/7, της 22ας Απριλίου 2004, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (3).
   Άρθρο 3
   Τελικές διατάξεις
   1.   Η παρούσα απόφαση αρχίζει να ισχύει στις 23 Απριλίου 2004.
   2.   H απόφαση ΕΚΤ/2003/19 καταργείται από την 1η Μαΐου 2004.
   
      Φρανκφούρτη, 23 Απριλίου 2004.
      
         
            Ο πρόεδρος της ΕΚΤ
         
         Jean-Claude TRICHET
         
      
   
   
      (1)  ΕΕ L 9 της 15.1.2004, σ. 31.
   
      (2)  Βλέπε σελίδα 5 της παρούσας Επίσημης Εφημερίδας.
   
      (3)  Βλέπε σελίδα 9 της παρούσας Επίσημης Εφημερίδας.